|  |  |  |
| --- | --- | --- |
| Sokndal kommune - logo2 | **SOKNDAL KOMMUNE****Retningslinjer for tjenestereiser** |  |

Det er et viktig mål for Sokndal kommune at tjenestereisene skal ivareta medarbeidernes individuelle forutsetninger og behov, og at reisene foretas ut fra hensyn til trafikksikkerhet og med minst mulig belastning på miljøet.

Definisjon: Med tjenestereiser menes all ferdsel i trafikken i arbeidssammenheng.

Retningslinjene gjelder for alle ansatte som ferdes i trafikken i kommunens tjeneste, det være seg til fots, på sykkel eller motoriserte kjøretøy (herunder også egne kjøretøy som benyttes i tjenesten ).

I de tilfeller hvor det forekommer konflikter mellom ulike kvalitetsmål, skal trygghet og sikkerhet ha høyeste prioritet.

**Målsetting**

Ansatte i Sokndal kommune har ansvar for at tjenestereiser skjer på en sikker, økonomisk og miljøvennlig måte. De skal fremstå som positive forbilder for andre i trafikken.

Alle ansatte som kjører over 3000 km i året, i tjeneste, skal få tilbud om å gjennomføre et HMS Trafikk-kurs og et førstehjelpskurs, hvert tredje år.

Ledelsen sørger for at retningslinjene er godt kjent blant de ansatte og følger opp.

Klare brudd på disse retningslinjene skal følges opp av nærmeste leder med personalansvar.

**Kommunens retningslinjer for ansatte i tjeneste:**

Medarbeiderne skal alltid følge bestemmelsene i vegtrafikkloven, men vi

legger særlig vekt på at ansatte i Sokndal kommune skal:

* forsikre seg om at kjøretøyet er i forskriftsmessig og forsvarlig stand
* være upåvirket av alkohol, andre rusmidler eller trafikkfarlige medikamenter
* være opplagt, våken og for øvrig skikket til å kjøre på en trygg måte
* kjøre med riktig hastighet og ikke overskrider fartsgrensene
* bruke bilbelte, samt påse at passasjerer bruker bilbelte og at barn er riktig sikret i

godkjent barnesikringsutstyr

* i størst mulig grad unngå bruk av mobiltelefon under kjøring. Der mobilbruk er påkrevd, skal ”handsfree” benyttes
* holde kjøretøyet ren og ryddig
* opptre aktpågivende og varsomt både under transport med kjøretøy og som fotgjenger
* som syklist benytte hjelm
* som fotgjenger bruke refleks i mørke
* som passasjer, varsle føreren dersom denne bryter trafikkreglene

 **Bil som benyttes i tjenesten skal**:

* være i forskriftsmessig stand
* skal ha beskyttelse ved kollisjoner i henhold til gjeldende EU-direktiv
* være utstyrt med piggfrie dekk dersom forholdene tillater det
* skal ha hjelpeutstyr som førstehjelpspute og brannslukningsapparat i
* skal ha hodestøtter riktig innstilt
* være så miljøvennlig som mulig

**Kvalitetssikring**

Ved feil mangler på tjenestebil, meldes det til nærmeste overordnede

Ved uhell/ulykker der skade på materiell/personell har oppstått, skrives det skademelding(er)

Retningslinjer skal være et tema på medarbeidersamtalene

HMS- rutiner evalueres hvert 3. år av kommunens ledelse.

Retningslinjene skal gjøres kjent for nye ansatte.